Скупштина општине Чајетина на основу чланова 36. и 39 . Закона о јавним предузећима („Службени гласник РС.“ бр. 15/2015 и 88/2019 ) и члана 7. Одлуке о спровођењу јавног конкурса за именовање директора Јавног предузећа „ Зоохигијена Чајетина “ Чајетина ('' Службени лист општине Чајетина'' , бр. 3/2023) , расписује се јавни конкурс

* За избор директора Јавног предузећа за комуналне делатности ''Зоохигијене Чајетина '' , Златибор

**I Јавно предузеће**

Јавно предузеће „Зоохигијена Чајетина “ Златибор , са седиштем на Златибору, улице Беле воде бб., ПИБ 113510016 , МБ 21880043 , шифра делатности 01.62 и 75.00 , на мандатни период од четири године.

**II Функција за коју се врши избор**

Директор ЈП'' Зоохигијена Чајетина '' Златибор .

**III Послови директора и услови именовања**

 Послови директора: представља и заступа предузеће; организује и руководи процесом рада; води пословање предузећа; одговара за законитост рада предузећа; предлаже годишњи програм пословања и предузима мере за његово спровођење; предлаже финансијске извештаје; самостално доноси одлуке из свог делокруга; врши друге послове одређене законом, оснивачким актом и статутом предузећа.

 **Услови за именовање:** за директора може бити именовано лице које испуњава опште услове утврђене законом:

1) да је пунолетно и пословно способно;

2) да има стечено високо образовање на основним студијама у области ветеринарске медицине у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

3) да има најмање пет година радног искуства на пословима за које се захтева високо образовање из тачке 2. овог члана првенствено у области збрињавања, лечења и здравствене заштите животиња;

4) да познаје област коорпоративног управљања у сегменту зоохигијене и ветеринарске делатности;

5) да има радно искуство у организовању рада и вођењу послова у области збрињавања ,лечења и здравствене заштите животиња;

6) да има важећу лиценцу доктора ветеринарске медицине;

7) да има важећу возачку дозволу Б категорије и да је активан возач;

8) да није члан органа политичке странке, односно да му је одређено мировање у вршењу функције у органу политичке странке;

9) да није осуђивано на казну затвора од најмање шест месеци;

10) да му нису изречене мере безбедности у складу са законом којим се уређују кривична дела, и то:

(1) обавезно психијатријско лечење и чување у здравственој установи;

(2) обавезно психијатријско лечење на слободи;

(3) обавезно лечење наркомана;

(4) обавезно лечење алкохоличара;

(5) забрана вршења позива, делатности и дужности.

11) пожељно да има уверење о стручној оспособљености за обављање послова дезинфекције, дезинсекиције и дератизације.

**НАПОМЕНА**: Предност имају кандидати са лиценцом за рад и искуством у области збрињавања, лечења и здравствене заштите животиња.

**Мандат директора и место рада:** мандат директора траје четири године ,а место рада је Златибор .

**IV Рок за подношење пријава на јавни конкурс и садржај пријаве:**

 Сви докази прилажу се у оригиналу или овереној фотокопији. Доказ из тачака 1. подносилац може доставити уз пријаву или ће их надлежни орган доставити по службеној дужности, у ком случају је потребно да подносилац пријаве достави потписану и оверену изјаву о сагласности странке да орган може извршити увид, прибавити и обрадити личне податке о чињеницама о којима се води службена евиденција.

 Провера стручне оспособљености, знања и вештина која се оцењују у изборном поступку вршиће се у складу са Уредбом Владе РС о мерилима за именовање директора јавног предузећа, број 110-6624/2016 од 27. јула 2016. године ( „Службени гласник РС“, број 65/2016). Изборни поступак може да се спроведе у више делова, уз организовање усменог разговора са кандидатима или на други одговарајући начин, о чему ће Комисија благовремено обавестити кандидате.

 Пријаве са доказима о испуњавању захтеваних услова подносе се у року од 30 дана од дана објављивања у „Службеном гласнику РС“.

 Неблаговремене и непотпуне пријаве неће бити разматране.

**V Доказ који се прилаже уз пријаву на јавни конкурс:**

 Докази који се прилажу уз пријаву на јавни конкурс:

 1) уверење о држављанству;

 2) извод из матичне књиге рођених;

 3) диплома или уверење о стеченом високом образовању;

 4) исправе којима се доказује радно искуство у струци ( потврде, решења и други акти из којих се види на којим пословима и са којом стручном спремом је стечено радно искуство);

 5) доказ да лице није осуђивано;

 6) доказ да му нису изречене мере безбедности у складу са законом којим се уређују кривична дела.

**VI Адреса на коју се подноси пријава на јавни конкурс:**

 Пријаве на конкурс могу се поднети лично или препорученом поштом на адресу: Општина Чајетина, Александра Карађорђевића 34, 31310 Чајетина, са назнаком „ Пријава на јавни конкурс за именовање директора ЈП „Зоохигијена Чајетина “ Златибор .

**VII Лице задужено за давање обавештења о јавном конкурсу :**

 Лице задужено за давање обавештења о јавном конкурсу: Предраг Јокић , 031/3831- 003.

**VIII Напомена:**

Пријаве уз које нису приложени сви тражени докази у оригиналу или овереној фотокопији, као и непотпуне, неразумљиве и неблаговремене пријаве биће одбачене.

Јавни конкурс спроводи Комисија коју је образовала Скупштина општине Чајетина.

 Изборни поступак може да се спроведе у више делова, уз организовање усменог разговора са кандидатима или на други одговарајући начин, о чему ће Комисија благовремено обавестити кандидате.

Овај оглас објављује се у „ Службеном гласнику Републике Србије“ , дневном листу „ Данас “ , као и на званичној интернет презентацији општине Чајетине.